User:KeanaD.

Sino si Keana?
Hello! Ako nga pala si Keana Cheska C. Dacanay. Maari mo akong tawagin sa pangalan kong Keana o sa aking palayaw na KC. Ipinanganak ako noong February 4, 2004 sa Marikina City at ang edad ko ngayon ay 18. Ilang linggo na lamang at malapit na akong mag-19, ang huling taon ko bilang teenager. Isa akong 1st year Business Management student sa Cavite State University – Imus Campus. Ang aking mga magulang ay sina Irish C. Dacanay at Rhyan Richie C. Dacanay. Ang aking ina ay isang OFW at ang aking aman naman ay isang Security guard. Pang-apat ako sa aming anim na magkakapatid at sila ay sina Ryan Cristian, Asaia Joshua, Ciara Denise, Tanya Jolie, at Rhiane Gale. Sa kasamaang palad, ang aming pangalawang kapatid ay maagang nawala sa aming pamilya dahil sa sakit na Leukemia. Lumaki ako kasama ang aking lola at lolo ngunit noong 2020 lamang namatay ang aking lola dahil sa isang komplikadong sakit na sinundan ng pagpanaw ng aking lolo noong 2022. Dahil doon ay lumipat kami sa Dasmariñas, Cavite at bumili ng sarili naming bahay para sa aming pamilya. Sa kabila ng hirap ng buhay, patuloy pa rin na kumakayod ang aking pamilya upang matustusan ang aking pag-aaral kung kaya’t ako ay pursigido sa pag-aaral upang makatulong sa hinaharap. Nag-aral ako ng elementarya sa Vergonville Elementary School sa Las Pinas City at nagtapos ng Top 8 sa aming klase. Nakamit ko ang With Honors noong High School sa Las Pinas North National High School at With High Honor noong Senior High School sa Holy Rosary Academy ng Las Pinas City. Nanalo rin ang aming klase ng 1st place sa kompetisyon sa Festival Dance nuong Grade 9.

Isa akong Ambivert. Ang hilig kong gawin ay ang panonood ng kdramas, movies, at pagbabasa ng online stories. Bukod pa riyan, hilig ko rin ang pagguhit at pagpipinta ngunit hindi ko na naituloy dahil nawalan ako ng interes. Ang pinagkaka-abalahan ko ngayon ay ang aking pag-aaral at makahanap ng part time na makakatulong sa mga pangangailangan ko para sa sarili.

Iyon lamang at salamat sa pagbabasa!